Ushqimi italian
Prodhuesit e ushqimeve në Parma shqetësohen për impaktin e produkteve të imituara
Në të gjithë botën, njerëzve u shijon ta kombinojnë pjatën e tyre të preferuar të makaronave me djathë të grirë parmexhan. Djathi e ka marrë emrin nga Parma, një qytet në rajonin Emilia-Romagna të Italisë së Veriut. Zona është e famshme për ushqimin e mirë, dhe më shumë për djathin e saj dhe proshutën , të cilat kanë fituar dhe emërtimin e produktit origjinal të Bashkimit Evropian. Kjo do të thotë që produktet të ngjashme të prodhuara në vende të tjera të Bashkimit Evropian nuk munden të përdorin të njëjtin emër. Por, prodhuesit e ushqimeve në Parma janë të shqetësuar se imitime më të lira të proshutës dhe të djathit të tyre nga vende të tjera të botës mund të shkatërrojnë reputacionin e produkteve të tyre të rafinuara. Djathi origjinal prodhohet nga qumështi i papërpunuar i lopës sipas një tradite 800-vjeçare. Duhen dy vjet që djathi të maturohet dhe të jetë gati për konsum. rrjedh në italisht nga emri i qytetit Parma, dhe nga emri i rajonit Emilia. Në të gjithë botën, djathi njihet si parmexhan. Ligji evropian e klasifikon emërtimin origjinal, dhe përkthimin e fjalës parmexhan, si një emërtim i mbrojtur me origjinë të përcaktuar gjeografike. Por, në shumë vende të tjera, përfshirë Shtetet e Bashkuara, Kanadanë dhe Brazilin, emërtimi parmexhan përdoret shpesh për djathëra të ngjashëm që prodhohen më lirë dhe më shpejt. Që pas tërmet të vitit 2012 që goditi rajonin Emilia, më shumë djathëra janë prodhuar jashtë vendit se sa në Itali, dhe më vonë janë shitur në tregun italian. Edhe prodhuesit e proshutës Parma ankohen. Bashkimi Evropian po përpiqet të zgjerojë mbrojtjen në treg për ushqime që vijnë nga rajone të caktuara, siç është proshuta e Parmës së Italisë, djathi Roquefort i Francës, vera Madeira e Portugalisë, etj. Debati për këto emërtime gjeografike e ka vendosur bllokun prej 28 vendesh në kundërshti me Shtetet e Bashkuara, Australinë, Argjentinën dhe vende të tjera, gjatë bisedimeve për tregtinë. Argumenti se emërtimi “parmexhan” është një emër i zakonshëm dhe jo një përcaktim origjine, është hedhur poshtë nga gjykata evropiane. Por, për prodhuesit e ushqimeve në Parma, kjo nuk është e mjaftueshme.